pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางส่งเสริมการรับชำระเงินผ่านแอพพลิเคชั่น “ถุงเงินประชารัฐ”
วันอังคารที่ 25 ธันวาคม 2561
กรมบัญชีกลางส่งเสริมการรับชําระเงินผ่านแอพพลิเคชั่น “ถุงเงินประชารัฐ”
กรมบัญชีกลางส่งเสริมการรับชําระเงินผ่านแอพพลิเคชั่น (Mobile Application) “ถุงเงินประชารัฐ” มีร้านค้าใช้งานแล้วกว่า 14,566 ร้านค้า เป็นเงินกว่า 742 ล้านบาท ยืนยันความพร้อมการรับชําระเงินผ่านการสแกนใบหน้า ใช้งานง่ายและสะดวกยิ่งขึ้น
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า หลังจากได้เพิ่มช่องทางการรับชําระเงินจากการซื้อสินค้าในร้านค้าขนาดเล็กที่จําหน่ายสินค้าอุปโภคบริโภค สินค้าเพื่อการศึกษา วัตถุดิบเพื่อการเกษตร ผลิตภัณฑ์ชุมชน และรถยนต์เคลื่อนที่เร่ขายสินค้า ผ่านแอพพลิเคชั่น “ถุงเงินประชารัฐ” ซึ่งนอกจากผู้มีสิทธิจะได้รับความสะดวกมากขึ้นแล้ว ร้านค้ายังได้รับโอนเงินจากกรมบัญชีกลางในวันทําการถัดไปทันที ขณะนี้มีร้านค้าที่ติดตั้งแอพฯ ถุงเงินประชารัฐแล้ว จํานวน 14,566 ร้านค้า มียอดการใช้จ่ายผ่านแอพฯ ตั้งแต่เดือนกรกฎาคม – พฤศจิกายน 2561 เป็นเงินทั้งสิ้นกว่า 742 ล้านบาท
อธิบดีกรมบัญชีกลาง กล่าวต่อว่า ผู้ถือบัตรสวัสดิการแห่งรัฐสามารถนําบัตรไปชําระเงินค่าสินค้าจากวงเงินสวัสดิการ (200/300 บาทต่อเดือน) ซึ่งผู้มีสิทธิสามารถนําบัตรสวัสดิการแห่งรัฐไปชําระเงินค่าสินค้ากับร้านค้าที่ติดตั้งแอพฯ ถุงเงินประชารัฐ ได้ 2 วิธี ที่ง่ายและสะดวก คือ
1) ร้านค้าทําการสแกนหน้าบัตรสวัสดิการแห่งรัฐของผู้มีสิทธิ > ใส่จํานวนเงิน > ผู้มีสิทธิยืนยันตัวตนด้วยรหัส PIN 6 หลัก (เลข 6 หลักสุดท้ายของบัตรประชาชน หรือรหัส 6 หลักใหม่ที่เปลี่ยนแล้ว)
2) ร้านค้าทําการสแกนหน้าบัตรสวัสดิการแห่งรัฐของผู้มีสิทธิ > ใส่จํานวนเงิน > สแกนใบหน้าของผู้มีสิทธิ (ระบบจะให้กระพริบตา) และเพื่อให้การรับชําระเงินผ่านแอพฯ ถุงเงินประชารัฐใช้งานง่ายและสะดวกขึ้น หากสแกนข้อมูลหน้าบัตรไม่สําเร็จ ระบบจะให้ใส่เลข 8 หลักสุดท้ายที่อยู่ด้านหน้าบัตรสวัสดิการแห่งรัฐแทน
สําหรับร้านค้าที่ยังไม่ได้สมัครและสนใจจะสมัครใช้งานแอพฯ ถุงเงินประชารัฐ ขณะนี้กระทรวงพาณิชย์ยังเปิดรับสมัครอยู่ สามารถดาวน์โหลดใบสมัครได้ที่ www.moc.go.th โดยไม่ต้องสมัครด้วยตนเอง หากต้องการสมัครด้วยตนเอง ในส่วนกลางยื่นเอกสารได้ที่ ศูนย์บริการประชาชนกระทรวงพาณิชย์ ชั้น 3 (อาคารริมน้ํา) กระทรวงพาณิชย์ สําหรับส่วนภูมิภาคยื่นเอกสารได้ที่สํานักงานพาณิชย์จังหวัดทั่วประเทศ ซึ่งแอพฯ ถุงเงินประชารัฐ ใช้งานง่าย สะดวก และยังเพิ่มช่องทางการรับชําระค่าสินค้าของผู้มีสิทธิทั้งรอบแรก 11.4 ล้านราย และรอบที่สอง 3.04 ล้านรายอีกด้วย
รัฐบาลไทย-ข่าวทำเนียบรัฐบาล-ผู้บริหาร ก.อุตฯ ร่วมทำบุญตักบาตรขึ้นปีใหม่ และถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้น
วันพฤหัสบดีที่ 2 มกราคม 2563
ผู้บริหาร ก.อุตฯ ร่วมทําบุญตักบาตรขึ้นปีใหม่ และถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้น
ผู้บริหาร ก.อุตฯ ร่วมทําบุญตักบาตรขึ้นปีใหม่ และถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ.2563  ณ มณฑลพิธีท้องสนามหลวง เขตพระนคร กรุงเทพฯ
วันนี้ (1 มกราคม 2563) เวลา 07.00 น. นายสมพล โนดไธสง รองเลขาธิการคณะกรรมการอ้อยและน้ําตาลทราย รักษาการผู้ตรวจราชการกระทรวงอุตสาหกรรม พร้อมด้วยผู้บริหารกระทรวงอุตสาหกรรม ร่วมทําบุญตักบาตรขึ้นปีใหม่ ถวายพระราชกุศลเสริมสิริมงคลทั่วไทย พ.ศ.2563ณ มณฑลพิธีท้องสนามหลวง เขตพระนคร กรุงเทพฯ
ต่อมา เวลา 08.30 น. นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาการรองปลัดกระทรวงอุตสาหกรรม พร้อมด้วยคณะผู้บริหารระดับสูงของกระทรวงอุตสาหกรรม ร่วมถวายแจกันดอกไม้หน้าพระบรมฉายาลักษณ์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพรเนื่องในโอกาสวันขึ้นปีใหม่ พ.ศ.2563 ณ ศาลาสหทัยสมาคม พระบรมมหาราชวัง
รัฐบาลไทย-ข่าวทำเนียบรัฐบาล-รมว.ทส. ตรวจเยี่ยมและรับฟังการบรรยาย พร้อมให้กำลังใจในการปฎิบัติหน้าที่ของเจ้าหน้าที่พิทักษ์ป่าอุทยานแห่งชาติเขาใหญ่
วันพุธที่ 31 กรกฎาคม 2562
รมว.ทส. ตรวจเยี่ยมและรับฟังการบรรยาย พร้อมให้กําลังใจในการปฎิบัติหน้าที่ของเจ้าหน้าที่พิทักษ์ป่าอุทยานแห่งชาติเขาใหญ่
รมว.ทส. ตรวจเยี่ยมและรับฟังการบรรยาย พร้อมให้กําลังใจในการปฎิบัติหน้าที่ของเจ้าหน้าที่พิทักษ์ป่าอุทยานแห่งชาติเขาใหญ่
รมว.ทส. ตรวจเยี่ยมและรับฟังการบรรยาย พร้อมให้กําลังใจในการปฎิบัติหน้าที่ของเจ้าหน้าที่พิทักษ์ป่าอุทยานแห่งชาติเขาใหญ่
วานนี้ 30 กรกฎาคม 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เดินทางลงพื้นที่อุทยานแห่งชาติเขาใหญ่ เพื่อตรวจเยี่ยม สร้างขวัญและกําลังใจ พร้อมทั้งรับฟังปัญหาอุปสรรคของเจ้าหน้าที่พิทักษ์ป่า โดยรัฐมนตรีว่าการกระทรวงทรัพยากรธรรมชาติและสิ่งแล้วล้อม ได้กล่าวว่า จะดูแลเจ้าหน้าที่พิทักษ์ป่าทั้งทางบกและทางทะเลให้มีสวัสดิการและความเป็นอยู่ที่ดีขึ้น มีอุปกรณ์ที่พร้อม เพื่อให้เจ้าหน้าที่ปฎิบัติหน้าที่ได้อย่างมีประสิทธิภาพ
ทั้งนี้ การลงพื้นที่ดังกล่าว ที่ปรึกษารัฐมนตรีว่ากระทรวงทรัพยากรธรรมชาติและสิ่งแวดล้อม เลขารัฐมนตรีว่าการกระทรวงทรัพยากรธรรมชาติและสิ่งแวดล้อม รองปลัดกระทรวงทรัพยากรธรรมชาติและสิ่งแวดล้อม อธิบดีกรมป่าไม้ อธิบดีกรมอุทยานแห่งชาติ สัตว์ป่า และพันธ์ุพืช โฆษกกระทรวงทรัพยากรธรรมชาติและสิ่งแวดล้อม และ ผู้บริหารกระทรวงทรัพยากรธรรมชาติและสิ่งแวดล้อม ได้ร่วมลงพื้นที่ฯ ในครั้งนี้ด้วย
รัฐบาลไทย-ข่าวทำเนียบรัฐบาล-คำถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย พลเอก ประยุทธ์ จันทร์โอชา นายกรัฐมนตรี ในฐานะ ผอ.รมน.
วันจันทร์ที่ 12 สิงหาคม 2562
คําถวายพระพรชัยมงคล เนื่องในโอกาสมหามงคลเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย พลเอก ประยุทธ์ จันทร์โอชา นายกรัฐมนตรี ในฐานะ ผอ.รมน.
คําถวายพระพรชัยมงคล เนื่องในโอกาสมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดย พลเอก ประยุทธ์ จันทร์โอชา นายกรัฐมนตรี ในฐานะผู้อํานวยการรักษาความมั่นคงภายในราชอาณาจักร
ขอเดชะฝ่าละอองธุลีพระบาทปกเกล้าปกกระหม่อม
ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามผู้อํานวยการรักษาความมั่นคงภายในราชอาณาจักร พร้อมด้วยคณะกรรมการฯ และผู้แทนกลุ่มมวลชนของกองอํานวยการรักษาความมั่นคงภายในราชอาณาจักร มีความปลาบปลื้มปีติเป็นล้นพ้น ที่ได้มาร่วมกันแสดงความจงรักภักดีและถวายพระพรชัยมงคล เนื่องในวันเฉลิมพระชนมพรรษา 12 สิงหาคม 2562 แห่งใต้ฝ่าละอองธุลีพระบาท ในวันนี้
ปวงข้าพระพุทธเจ้า ต่างสํานึกและซาบซึ้งในพระมหากรุณาธิคุณอันหาที่สุดมิได้ ที่ใต้ฝ่าละอองธุลีพระบาททรงพระราชวิริยะอุตสาหะมุ่งมั่นในการปฏิบัติพระราชกรณียกิจนานัปการ โดยมิได้ทรงย่อท้อต่อความเหนื่อยยาก ในการอุปถัมภ์บํารุงพสกนิกรให้อยู่ดีกินดี มีสุขภาพอนามัยแข็งแรง มีการศึกษา มีรายได้เพิ่มจากการประกอบอาชีพเสริม และนิยมในศิลปวัฒนธรรมประจําชาติ ทรงดูแลรอบด้านไปถึงการอนุรักษ์ทรัพยากรธรรมชาติและสิ่งแวดล้อม พระราชกรณียกิจล้วนเป็นไปเพื่อบรรเทาทุกข์ สร้างความร่มเย็นเป็นสุขแก่อาณาประชาราษฎร์ และบ้านเมืองเสมอมา พระเกียรติคุณแห่งใต้ฝ่าละอองธุลีพระบาทเป็นที่ประจักษ์ชัดแจ้ง ทั้งในหมู่อาณาประชาราษฎร์และนานาประเทศทั่วโลก
ในวาระอันเป็นมิ่งมหามงคลนี้ ข้าพระพุทธเจ้าทั้งหลายขอพระราชทานถวายพระพรชัยมงคล ขออัญเชิญคุณพระศรีรัตนตรัยและพลานุภาพแห่งสรรพสิ่งศักดิ์สิทธิ์ในสากล โปรดอภิบาลบันดาลให้ใต้ฝ่าละอองธุลีพระบาท ทรงพระเกษมสําราญทุกทิพาราตรีกาล พระบารมีแผ่ไพศาล พระพลานามัยสมบูรณ์แข็งแรง สถิตเป็นมิ่งขวัญร่มเกล้าของปวงข้าพระพุทธเจ้าและเหล่าพสกนิกร ตราบนิรันดร์ เทอญ
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-นายกรัฐมนตรีติดตามการขับเคลื่อนนโยบายเกษตรแปลงใหญ่ ณ จังหวัดศรีสะเกษ
วันพฤหัสบดีที่ 23 กุมภาพันธ์ 2560
นายกรัฐมนตรีติดตามการขับเคลื่อนนโยบายเกษตรแปลงใหญ่ ณ จังหวัดศรีสะเกษ
พลเอก ประยุทธ์ จันทร์โอชา นายกรัฐมนตรี มีกําหนดการเดินทางไปตรวจราชการและติดตามขับเคลื่อนนโยบายสําคัญเร่งด่วนของรัฐบาล ในวันที่ 24 กุมภาพันธ์ 2560
พลเอก ประยุทธ์ จันทร์โอชา นายกรัฐมนตรี มีกําหนดการเดินทางไปตรวจราชการและติดตามขับเคลื่อนนโยบายสําคัญเร่งด่วนของรัฐบาล ในวันที่ 24 กุมภาพันธ์ 2560 โดยเฉพาะการขับเคลื่อนนโยบายเกษตรแปลงใหญ่โดยกลไกประชารัฐ เพื่อให้เกษตรกรมีการรวมกันสร้างผลผลิตทางการเกษตรร่วมกันภายใต้การบริหารจัดการแบบบูรณาการระหว่างภาครัฐ และภาคเอกชนตั้งแต่การผลิต การแปรรูป การจําหน่าย และการสร้างมูลค่าเพิ่มแก่สินค้า เพื่อเพิ่มขีดความสามารถในการแข่งขัน โดยในปี พ.ศ. 2560 จังหวัดศรีสะเกษได้ดําเนินการส่งเสริมการเกษตรในรูปแปลงใหญ่ครอบคลุมพื้นที่ 22 อําเภอ ได้แก่ ข้าว ทุเรียน พริก หอมแดง กระเทียม และการทําปศุสัตว์ มีพื้นที่การดําเนินงานแปลงใหญ่รวม 165,493 ไร่ มีเกษตรกรเข้าร่วมโครงการ 14,375 ราย ทําให้เกษตรกรมีความเข้มแข็ง สามารถบริหารจัดการผลิตผลสอดคล้องกับความต้องการของตลาด ต้นทุนการผลิตลดลง คุณภาพผลผลิตเพิ่มขึ้น ส่งผลให้เกษตรกรมีรายได้เพิ่ม และมีคุณภาพชีวิตที่ดีขึ้น
สําหรับกําหนดการของนายกรัฐมนตรี มีดังนี้ ช่วงเช้า เวลาประมาณ 09.00 น. นายกรัฐมนตรีจะพบกับประชาชน พร้อมกล่าวมอบนโยบาย และรับฟังการบรรยายสรุปผลการดําเนินนโยบายสําคัญเร่งด่วนของรัฐบาล จากผู้ว่าราชการจังหวัดศรีสะเกษ ณ โรงเรียนราศีไศล ตําบลเมืองคง อําเภอราศีไศล จังหวัดศรีสะเกษ
ช่วงบ่าย เวลา ประมาณ 12.30 น. ณ ศูนย์ส่งเสริมและผลิตภัณฑ์ข้าวชุมชนอุ่มแสง นายกรัฐมนตรีมีกําหนดการเยี่ยมชมการดําเนินงานของศูนย์ฯ ประกอบด้วย โรงสีข้าวของกลุ่มแปลงใหญ่ประชารัฐเกษตรสมัยใหม่อุ่มแสง การลดต้นทุนและเพิ่มประสิทธิภาพการผลิตข้าวหอมมะลิอินทรีย์ การแปรรูปและการเพิ่มมูลค่าข้าวหอมมะลิอินทรีย์ หลังจากนั้น นายกรัฐมนตรีจะเยี่ยมชมนิทรรศการต่าง ๆ เช่น นิทรรศการผลผลิตนาแปลงใหญ่ การบริหารจัดการน้ําและแนวทางการแก้ไขปัญหาเร่งด่วนของประชาชนด้านแหล่งน้ําในพื้นที่ มาตรการช่วยเหลือเกษตรกรผู้ปลูกข้าว ผ่านระบบ ธ.ก.ส. และมาตรการเพิ่มรายได้ให้แก่ผู้มีรายได้น้อย และแนวทางการเสริมสร้างความเข้มแข็งและยั่งยืนให้กับเศรษฐกิจภายในประเทศ เป็นต้น
จากนั้น เวลาประมาณ 15.50 น. นายกรัฐมนตรีเดินทางกลับกรุงเทพมหานคร โดยเครื่องบิน Embraer ของกองทัพบก
-------------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตแคนาดาประจำประเทศไทย
วันจันทร์ที่ 27 กุมภาพันธ์ 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตแคนาดาประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ H.E. Ms.Donica Pottie เอกอัครราชทูตแคนาดาประจําประเทศไทย พร้อมคณะ
เมื่อวันจันทร์ที่ ๒๗ กุมภาพันธ์ ๒๕๖๐ เวลา ๑๑.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ H.E. Ms.Donica Pottie เอกอัครราชทูตแคนาดาประจําประเทศไทย พร้อมคณะ
เข้าเยี่ยมคารวะเนื่องในโอกาสที่รัฐมนตรีว่าการกระทรวงยุติธรรมเข้ารับตําแหน่งหน้าที่ใหม่
พร้อมทั้งหารือเพื่อหาแนวทางการพัฒนาความร่วมมือด้านยาเสพติดระหว่างกันให้แน่นแฟ้นยิ่งขึ้น
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-รองปลัด“ดีอีเอส” ร่วมเป็นกรรมการออกรางวัลสลากกินแบ่งรัฐบาล
วันพุธที่ 18 มีนาคม 2563
รองปลัด“ดีอีเอส” ร่วมเป็นกรรมการออกรางวัลสลากกินแบ่งรัฐบาล
รองปลัด“ดีอีเอส” ร่วมเป็นกรรมการออกรางวัลสลากกินแบ่งรัฐบาล
นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เข้าร่วมเป็นกรรมการออกรางวัลสลากกินแบ่งรัฐบาล งวดประจําวันที่ 16 มีนาคม 2563 ณ ห้องออกรางวัล ชั้น 1 อาคารออกรางวัล สํานักงานสลากกินแบ่งรัฐบาล นนทบุรี ในการนี้ข้าราชการ เจ้าหน้าที่จากสํานักกองต่างๆ ได้เข้าร่วมเป็นพนักงานหมุนวงล้อร่วมกับเจ้าหน้าที่จากสํานักงานสลากกินแบ่งรัฐบาล สําหรับการการออกสลากกินแบ่งรัฐบาลในแต่ละงวด สํานักงานสลากกินแบ่งรัฐบาลจะเชิญผู้มีเกียรติ ผู้ทรงคุณวุฒิจากหน่วยงานภายนอก ตลอดจนสื่อมวลชนมาเป็นกรรมการ และเป็นสักขีพยานในการออกรางวัลแต่ละงวด จํานวน 10 คน โดยประธานกรรมการเป็นผู้กํากับดูแลการออกรางวัลตามชั้นตอนที่กําหนดไว้
*******************
รัฐบาลไทย-ข่าวทำเนียบรัฐบาล- เบี้ยยังชีพผู้สูงอายุ ยังคงให้ตามปกติ
วันอังคารที่ 16 ตุลาคม 2561
เบี้ยยังชีพผู้สูงอายุ ยังคงให้ตามปกติ
รัฐบาลยืนยันผู้สูงอายุที่เคยลงทะเบียนรับเบี้ยยังชีพผู้สูงอายุแล้ว ไม่ต้องไปรายงานตัวตามที่มีข่าวลือในโลกออนไลน์ โดยยังคงได้รับเบี้ยยังชีพตามปกติ
อังคารที่ 16 ต.ค.61
เบี้ยยังชีพผู้สูงอายุ ยังคงให้ตามปกติ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยืนยันผู้สูงอายุที่เคยลงทะเบียนรับเบี้ยยังชีพผู้สูงอายุแล้ว ไม่ต้องไปรายงานตัวตามที่มีข่าวลือในโลกออนไลน์ โดยยังคงได้รับเบี้ยยังชีพตามปกติ คือ ผู้ที่มีอายุ 60 – 69 ปี รับ 600 บาท/เดือน อายุ 70 – 79 ปี รับ 700 บาท/เดือน อายุ 80 – 89 ปี รับ 800 บาท/เดือน และอายุ 90 ปีขึ้นไป รับ 1,000 บาท/เดือน นอกจากนี้ ผู้สูงอายุที่ถือบัตรสวัสดิการแห่งรัฐจะได้เบี้ยเพิ่มเดือนละ 50 - 100 บาท ตามสัดส่วนรายได้ต่อปี ผ่านเข้ากระเป๋าเงินในบัตรสวัสดิการแห่งรัฐ เนื่องจากมีผู้สูงอายุจํานวนหนึ่งบริจาคเงินกลับเข้ากองทุนผู้สูงอายุตามนโยบายของรัฐบาล ซึ่งผู้สูงอายุสามารถกดเงินสดนําไปเป็นค่าใช้จ่ายในชีวิตประจําวันได้ ทั้งนี้ หากประชาชนมีข้อสงสัยติดต่อได้ที่สํานักงานเทศบาล อบต. หรือสํานักงานเขตที่ลงทะเบียนไว้
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อาเซียนและบวกสาม พร้อมร่วมกันรับมือโควิด-19 ใช้กลไกที่มีอยู่ให้เกิดประสิทธิภาพสูงสุด
วันอังคารที่ 14 เมษายน 2563
อาเซียนและบวกสาม พร้อมร่วมกันรับมือโควิด-19 ใช้กลไกที่มีอยู่ให้เกิดประสิทธิภาพสูงสุด
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชุมสุดยอดอาเซียนบวกสาม สมัยพิเศษ
วันนี้ (14 เมษายน 2563) เวลา 14.00 น. ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสุดยอดอาเซียนบวกสาม สมัยพิเศษ ว่าด้วยการแพร่ระบาดของโรคติดเชื้อไวรัสโคโรนา 2019 (โควิด-19) ผ่านระบบการประชุมทางไกล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีร่วมกับผู้นําอาเซียนชื่นชมการดําเนินการต่อสถานการณ์โควิด-19 กับผู้นําประเทศบวกสาม ที่สามารถลดจํานวนผู้ติดเชื้อและผู้เสียชีวิตลงอย่างเห็นได้ชัด โดยผู้นําทั้งหมดเห็นพ้องว่า สถานการณ์โควิด-19 ถือเป็นวิกฤตการณ์ของโลกที่ส่งผลอย่างยิ่งต่อทุกภาคส่วนในสังคม
ทั้งนี้ ในการกล่าวถ้อยแถลงของนายกรัฐมนตรีได้กล่าวเสนอแนวทางสําคัญ 3 แนวทาง ดังนี้
1. จัดตั้ง “กองทุนอาเซียนเพื่อรับมือกับสถานการณ์โควิด-19” โดยจัดสรรเงินที่มีอยู่แล้ว จากกองทุนเพื่อการพัฒนาอาเซียน กองทุนความร่วมมือกับจีน ญี่ปุน เกาหลีใต้ และอาเซียนบวกสาม หรือเท่าที่สามารถตกลงกันได้ เพื่อรองรับผลกระทบ ทั้งในระยะสั้น ในการเป็นทุนสําหรับจัดซื้อชุดตรวจ อุปกรณ์ป้องกันส่วนบุคคล และอุปกรณ์ทางการแพทย์ที่ยังขาดแคลนให้กับบุคลากรทางการแพทย์ และในระยะยาว เพื่อสนับสนุนการศึกษาวิจัยเพื่อคิดค้นวัคซีน และยา
2. ใช้ประโยชน์จากกลไกความร่วมมืออาเซียนบวกสาม ให้เกิดประสิทธิภาพสูงสุด และเสนอให้ใช้ประโยชน์จากกลไกความร่วมมือด้านสาธารณสุขที่มีอยู่แล้ว ร่วมกับการใช้ข้อมูลขนาดใหญ่ (Big Data) และใช้เทคโนโลยีสารสนเทศ ในการผลิตนวัตกรรมเพื่อป้องกันและรับมือการแพร่ระบาด และความท้าทายอื่นๆ ในอนาคต
โอกาสนี้ นายกรัฐมนตรียังเสนอให้สํานักเลขาธิการอาเซียนและสํานักเลขาธิการความร่วมมือไตรภาคี (TCS) รวบรวมและแลกเปลี่ยนข้อมูลด้านนโยบายและมาตรการของแต่ละประเทศ รวมทั้งใช้ประโยชน์จากมาตรการริเริ่มเชียงใหม่พหุภาคี (CMIM) เพื่อบรรเทาผลกระทบและสร้างเสถียรภาพทางเศรษฐกิจและการเงินในภูมิภาค ในกรณีที่จําเป็น
3. ส่งเสริมทักษะความเข้าใจและการใช้เทคโนโลยีดิจิทัลในมิติต่าง ๆ ซึ่งเป็นประเด็นที่ผู้นําอาเซียนบวกสามเห็นพ้องในปีที่ผ่านมา ทั้งการศึกษา การติดต่อสื่อสาร และการค้าการลงทุน พร้อมเร่งใช้เศรษฐกิจดิจิทัล เทคโนโลยีใหม่ๆ และพาณิชย์อิเล็กทรอนิกส์ เพื่อช่วยเหลือภาคธุรกิจ โดยเฉพาะผู้ประกอบการ MSMEs รวมทั้งส่งเสริมความร่วมมือเพื่อลดผลกระทบจากข่าวปลอม
โดยในตอนท้าย นายกรัฐมนตรีกล่าวว่า ความเป็นหุ้นส่วนที่แน่นแฟ้น และการพัฒนาที่ยั่งยืนในทุกมิติ จะช่วยให้เราเอาชนะวิกฤตนี้ไปได้ โดยไทยพร้อมร่วมมือภายใต้กรอบอาเซียนบวกสามอย่างเต็มที่ ให้ทุกประเทศในภูมิภาคสามารถฟื้นตัวและก้าวไปข้างหน้าได้อย่างเข้มแข็งและมั่นคง เป็นพลังสําคัญในการขับเคลื่อนเศรษฐกิจและสังคมของโลกนี้ต่อไป เราจะเอาชนะวิกฤตครั้งนี้ไปด้วยกัน
*************************
รัฐบาลไทย-ข่าวทำเนียบรัฐบาล-นายกรัฐมนตรีแจงชิม ช้อป ใช้ เป็นมาตรการระยะสั้น ชูเศรษฐกิจดิจิทัลเพื่อเตรียมความพร้อมคนไทยสู่สังคมไร้เงินสด
วันอังคารที่ 25 กุมภาพันธ์ 2563
นายกรัฐมนตรีแจงชิม ช้อป ใช้ เป็นมาตรการระยะสั้น ชูเศรษฐกิจดิจิทัลเพื่อเตรียมความพร้อมคนไทยสู่สังคมไร้เงินสด
นายกรัฐมนตรีแจงชิม ช้อป ใช้ เป็นมาตรการระยะสั้น ชูเศรษฐกิจดิจิทัลเพื่อเตรียมความพร้อมคนไทยสู่สังคมไร้เงินสด
วันนี้ (24 ก.พ.63) เวลา 22.50 น. ณ อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ชี้แจงแนวทางการบริหารราชการของรัฐบาลด้านเศรษฐกิจที่มีภาวะกดดันจากปัจจัยหลายด้าน และปัญหาความเหลื่อมล้ําว่า ทุกข้อเสนอแนะรัฐบาลจากทุกภาคส่วนในด้านเศรษฐกิจ นายกรัฐมนตรีพร้อมนําไปพิจารณา แต่สิ่งสําคัญก็คือวิธีการ กฎหมาย และกลไกต่าง ๆ ยังมีปัญหาอยู่พอสมควร ขณะนี้กําลังดําเนินการในเรื่องของ East West Corridor และ North–South Corridor เพื่อประเทศไทยเป็นศูนย์กลางอย่างแท้จริง แต่ถ้าหากเราแตกความสามัคคีและไม่พร้อม ประเทศต่าง ๆ ก็จะไปใช้เส้นทางอื่น ๆ แทน วันนี้ประเทศไทยก็มีการเชื่อมโยงเศรษฐกิจไปยังประเทศต่าง ๆ ทั้งจาก ACMECS และ CLMVT เพื่อเพิ่มมูลค่าสินค้าชายแดน รวมถึงการค้าการลงทุนและการท่องเที่ยวระหว่างกัน รวมทั้ง การใช้ Thailand-Plus- One เป็นศูนย์รวมกระจายสินค้า
สําหรับมาตรการชิม ช้อป ใช้ นายกรัฐมนตรี ชี้แจงว่าเป็นมาตรการกระตุ้นเศรษฐกิจระยะสั้น จะได้มอบหมายให้รัฐมนตรีว่าการกระทรวงการคลังชี้แจ้งรายละเอียดอีกครั้ง รวมไปถึงเรื่องของพลังงาน ไฟฟ้า น้ํามัน ภาษี ก็ได้มอบหมายให้หน่วยงานที่เกี่ยวข้องชี้แจงต่อไป
นายกรัฐมนตรีย้ําการพัฒนาเศรษฐกิจดิจิทัลและการเตรียมความพร้อม ซึ่งการใช้ G-Wallet หรือกระเป๋าเงินออนไลน์ ในระยะเริ่มแรกอาจจะยากบ้าง แต่เมื่อใช้บ่อยก็จะทําให้ทําได้คล่องขึ้น ตรงนี้จะเป็นการสร้างแรงจูงใจเตรียมการเข้าสู่สังคมไร้เงินสดหรือการใช้ดิจิทัลเข้ามาช่วยในเรื่องนี้ ทั้งนี้การดําเนินการดังกล่าวก็เพื่อให้ทันกับการเปลี่ยนแปลงของโลก
........................................
รัฐบาลไทย-ข่าวทำเนียบรัฐบาล-รัฐมนตรีเกษตรฯ ร่วมถก รัฐมนตรีเกษตร 10 ประเทศ เร่งแก้ปัญหาเชื้อดื้อยาในภาคเกษตรและปศุสัตว์ในเวทีโลก
วันพุธที่ 31 ตุลาคม 2561
รัฐมนตรีเกษตรฯ ร่วมถก รัฐมนตรีเกษตร 10 ประเทศ เร่งแก้ปัญหาเชื้อดื้อยาในภาคเกษตรและปศุสัตว์ในเวทีโลก
รัฐมนตรีเกษตรฯ ร่วมถก รัฐมนตรีเกษตร 10 ประเทศ เร่งแก้ปัญหาเชื้อดื้อยาในภาคเกษตรและปศุสัตว์ในเวทีโลก
(เมื่อวันที่ 29 ตุลาคม 2561) นายกฤษฎา บุญราช รัฐมนตรีว่าการกระทรวงเกษตรและสหกรณ์ ขึ้นเวทีร่วมเสวนาแนวทางการป้องกันและลดปัญหาเชื้อดื้อยาในภาคเกษตร ปศุสัตว์ และสัตว์น้ํา ร่วมกับ 10 รัฐมนตรี เช่น เยอรมนี นอร์เวย์ ญี่ปุ่น เซเนกัล โมร๊อคโค เซอร์เบีย อุซเบกิสถาน บอสวานา และไทย ซึ่งเป็นประเทศตัวแทนจากแต่ละภูมิภาคที่มีผลงานและความคืบหน้าในการป้องกันและลดปัญหาเชื้อดื้อยาในภาคเกษตรและปศุสัตว์ ในการเสวนาโต๊ะกลมระดับรัฐมนตรี ขององค์การสุขภาพสัตว์โลก (OIE) ณ เมืองมาราเกซ ประเทศโมร๊อคโค โดยได้ชี้แจงยืนยันในนโยบายที่ชัดเจนและการดําเนินงานในการป้องกันและแก้ไขปัญหาเชื้อดื้อยาในภาคเกษตร ปศุสัตว์ และสัตว์น้ําของประเทศไทย ซึ่งเป็นการทํางานร่วมกันทุกภาคส่วน ทั้งกระทรวงสาธารณสุข กระทรวงเกษตรและสหกรณ์ ผู้ประการภาคเอกชน สถาบันการศึกษา สมาคมวิชาชีพต่างๆ เกษตรกร และองค์กรคุ้มครองผู้บริโภค ซึ่งไทยดําเนินงานตามแผนยุทธศาสตร์และแผนปฏิบัติการเพื่อจัดการปัญหาการดื้อยาตามแนวทางสุขภาพหนึ่งเดียว (One Health) ที่ให้ความสําคัญต่อสุขภาพที่ดีของคน สัตว์ และสิ่งแวดล้อม ตามแผนยุทธศาสตร์ชาติในการจัดการการดื้อยาต้านจุลชีพ พ.ศ. 2560 – 2564 ซึ่ง ครม.ได้ให้ความเห็นชอบให้ทุกหน่วยงานที่เกี่ยวข้องทํางานร่วมกัน
สําหรับในส่วนที่กระทรวงเกษตรฯ รับผิดชอบได้ตั้งเป้าหมายให้ภายในปี 2564 มีการลดการใช้ยาต้านจุลชีพในสัตว์ลงร้อยละ 30 มีการให้ความรู้เรื่องเชื้อดื้อยาและการใช้ยาต้านจุลชีพอย่างเหมาะสมในกลุ่มเกษตรกรเพิ่มขึ้นร้อยละ 20 และเร่งพัฒนาระบบจัดการการดื้อยาต้านจุลชีพที่มีประสิทธิภาพตามมาตรฐานสากล โดยกําหนดให้มีการใช้ยาต้านจุลชีพตามใบสั่งสัตวแพทย์ และลดการใช้ยาต้านจุลชีพในฟาร์มปศุสัตว์และสัตว์น้ํา
ทั้งนี้ได้เน้นย้ําในที่ประชุมว่า ไทยจะร่วมมือกับองค์กรระหว่างประเทศต่างๆ เช่น องค์การสุขภาพสัตว์โลก (OIE) องค์การอนามัยโลก (WHO) องค์การอาหารและเกษตรแห่งสหประชาชาติ (FAO) เพื่อดําเนินการตามแผนยุทธศาสตร์ชาติด้านการจัดการปัญหาการดื้อยาต้านจุลชีพในภาคเกษตร ปศุสัตว์ และสัตว์น้ํา ให้สอดคล้องกับแผนงานของสหประชาชาติและองค์กรระหว่างประเทศ เพื่อทําให้คนและสัตว์ปลอดภัยจากปัญหาเชื้อดื้อยา
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ไอแบงก์ ชะลอการชำระหนี้ SMEs อัตโนมัติ 6 เดือน
วันอังคารที่ 12 พฤษภาคม 2563
ไอแบงก์ ชะลอการชําระหนี้ SMEs อัตโนมัติ 6 เดือน
ไอแบงก์ขานรับนโยบายธนาคารแห่งประเทศไทย เพื่อช่วยเหลือลูกค้าผู้ประกอบการ SMEs และลดปัญหาการขาดสภาพคล่องในการดําเนินธุรกิจให้สามารถดําเนินกิจการต่อโดยไม่กระทบต่อการจ้างงาน ด้วยการชะลอการชําระเงินต้นและกําไรอัตโนมัติ เป็นระยะเวลา 6 เดือน
ธนาคารอิสลามแห่งประเทศไทย (ไอแบงก์) ขานรับนโยบายธนาคารแห่งประเทศไทย เพื่อช่วยเหลือลูกค้าผู้ประกอบการ SMEs และลดปัญหาการขาดสภาพคล่องในการดําเนินธุรกิจให้สามารถดําเนินกิจการต่อโดยไม่กระทบต่อการจ้างงาน ด้วยการชะลอการชําระเงินต้นและกําไรอัตโนมัติ เป็นระยะเวลา 6 เดือน
ไอแบงก์ ได้กําหนดเกณฑ์(สิทธิ์)ของลูกค้าที่จะได้รับความช่วยเหลืออัตโนมัติตามคุณสมบัติดังนี้ คือ เป็นลูกค้าบุคคลธรรมดาและนิติบุคคลที่ประกอบธุรกิจ SMEs มีวงเงินสินเชื่อกับธนาคารรวมไม่เกิน 100 ล้านบาท หรือสินเชื่อผู้ประกอบการธุรกิจรายย่อย (MSMEs) ที่มีวงเงินสินเชื่อกับธนาคารรวมไม่เกิน 200,000 บาท โดย ณ วันที่ 31 ธันวาคม 2562 ต้องมีสถานะปกติไม่เป็นหนี้ NPF สําหรับแนวทางชะลอการชําระหนี้ มีรายละเอียดดังต่อไปนี้
• สินเชื่อที่มีกําหนดระยะเวลา / ตั๋วสัญญาใช้เงิน / สินเชื่อเพื่อการนําเข้าและส่งออก ธนาคารชะลอการเรียกเก็บค่างวดตั้งแต่วันที่ 23 เมษายน - 22 ตุลาคม 2563 โดยให้นําไปชําระพร้อมกันทั้งเงินต้นและกําไรในงวดสุดท้ายตามสัญญา และให้เริ่มชําระค่างวดในอัตราเดิมตั้งแต่วันที่ 23 ตุลาคม 2563 เป็นต้นไป
• วงเงินเบิกถอนเงินสด (B Cash Line) ที่เบิกใช้ไม่เต็มวงเงิน ให้ชําระกําไรรายเดือนตามปกติ
• ขยายอายุสัญญาอัตโนมัติให้กับบัญชีสินเชื่อทุกประเภทที่หมดอายุระหว่าง 23 เมษายน - 22 ตุลาคม 2563 โดยให้ไปสิ้นสุดในเดือนตุลาคมถึงเดือนพฤศจิกายน 2563 (แล้วแต่กรณี) โดยให้ชําระเงินต้นและกําไรพร้อมกันในงวดสุดท้ายตามสัญญาที่ถูกขยาย
• ไม่ต้องทําสัญญาเพิ่มเติม
• ผู้ค้ําประกันหรือผู้จํานองไม่ต้องลงนามยินยอมเพื่อชะลอการชําระหนี้
• ธนาคารชะลอการชําระหนี้อัตโนมัติ โดยไม่ต้องแจ้งขอรับสิทธิ์
• ลูกค้าที่มีความประสงค์จะชําระหนี้ระหว่างระยะเวลาชะลอ สามารถชําระหนี้ได้โดยแจ้งความประสงค์ผ่านเจ้าหน้าที่หรือสาขาธนาคารทั่วประเทศ
ทั้งนี้ สําหรับลูกค้าผู้ประกอบการ SMEs สามารถติดต่อสอบถามเพื่อตรวจสอบสิทธิ์ได้รับการช่วยเหลือตามมาตรการข้างต้นได้ที่เจ้าหน้าที่สินเชื่อที่ดูแลสินเชื่อของท่าน ส่วนลูกค้าผู้ประกอบการธุรกิจรายย่อย (MSMEs) ธนาคารได้ส่งข้อความ SMS แจ้งลูกค้าที่ได้รับสิทธิ์ทุกรายแล้ว หรือหากมีข้อสงสัยสามารถโทรสอบถามรายละเอียดเพิ่มเติมได้ที่ ibank Call Center 1302
รัฐบาลไทย-ข่าวทำเนียบรัฐบาล-นายกรัฐมนตรียืนยันการประกาศใช้ พ.ร.ก.ฉุกเฉินฯ ในพื้นที่ภาคใต้ เพื่อรองรับการทำงานของเจ้าหน้าที่  ในสถานการณ์ไม่ปกติ เพื่อความปลอดภัยในชีวิตและทรัพย์สินของประชาชนในพื้นที่
วันอังคารที่ 25 กันยายน 2561
นายกรัฐมนตรียืนยันการประกาศใช้ พ.ร.ก.ฉุกเฉินฯ ในพื้นที่ภาคใต้ เพื่อรองรับการทํางานของเจ้าหน้าที่  ในสถานการณ์ไม่ปกติ เพื่อความปลอดภัยในชีวิตและทรัพย์สินของประชาชนในพื้นที่
นายกรัฐมนตรียืนยันการประกาศใช้ พ.ร.ก.ฉุกเฉินฯ ในพื้นที่ภาคใต้ เพื่อรองรับการทํางานของเจ้าหน้าที่  ในสถานการณ์ไม่ปกติ เพื่อความปลอดภัยในชีวิตและทรัพย์สินของประชาชนในพื้นที่
วันนี้ (25 กันยายน 2561) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานการประชุมคณะรัฐมนตรีถึงกรณีเยาวชนในพื้นที่ 3 จังหวัดชายแดนภาคใต้ขอให้รัฐบาลยกเลิกกฏการประกาศ พ.ร.ก.ฉุกเฉินฯ ว่า ในพื้นที่ใดก็ตามไม่ว่าในประเทศไทยและในโลกล้วนแล้วแต่มีการใช้กฎหมายพิเศษเกี่ยวกับความมั่นคง เพื่อรองรับการทํางานให้เจ้าหน้าที่สามารถทํางานได้เมื่อมีเหตุการณ์ และสถานการณ์ที่ไม่มีความปลอดภัยเกิดขึ้นในพื้นที่ เพื่อช่วยรักษาความปลอดภัยของประชาชนในภาพรวม หากเจ้าหน้าที่ทําเกินกว่าเหตุตามที่กฎหมายกําหนดไว้ เจ้าหน้าที่ต้องได้รับโทษตามกฎหมาย
ส่วนกรณีการเคลื่อนไหวของกลุ่มเยาวชน และนิสิต นักศึกษาที่ได้ออกมาเคลื่อนไหวนั้น นายกรัฐมนตรีกล่าวว่า พี่น้องประชาชนในพื้นที่ภาคใต้ได้ออกมาแสดงความคิดเห็นต่อเรื่องดังกล่าวเช่นกัน ประชาชนส่วนหนึ่งยังต้องการความสงบเรียบร้อย และการดูแลรักษาความปลอดภัยในพื้นที่เช่นเดิม ซึ่งการเปิดโอกาสให้แสดงความคิดเห็นหลายช่องทางมากเกินไปจะทําให้การแก้ไขปัญหาภาคใต้เป็นไปได้ยาก โดยรัฐบาลไม่ต้องการให้สถานการณ์ลุกลามบานปลาย จึงขอให้ประชาชนในพื้นที่ช่วยกันออกมาชี้แจงทําความเข้าใจด้วย และไม่ต้องการให้เกิดความขัดแย้ง รวมถึงการใช้ความรุนแรงต่อกันขึ้น
------------------------------------------
รัฐบาลไทย-ข่าวทำเนียบรัฐบาล-New Normal วิถีชีวิตใหม่
วันพุธที่ 20 พฤษภาคม 2563
New Normal วิถีชีวิตใหม่
โลกใบเดิมกับยุคโควิด-19
-เว้นระยะห่าง
-จํากัดจํานวนผู้ใช้ระบบขนส่ง
-จัดพื้นที่เว้นระยะห่างในร้านอาหาร
-พกเจลแอลกอฮอล์ติดตัว
-ใส่หน้ากากอนามัย
-ปิดฝาชักโครกกดก่อน
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม บรรยายพิเศษให้กับผู้เข้ารับการศึกษาอบรมหลักสูตรกำนัน ผู้ใหญ่บ้าน รุ่นที่ ๓๕/๒๕๖๒
วันอาทิตย์ที่ 16 ธันวาคม 2561
รองปลัดกระทรวงยุติธรรม บรรยายพิเศษให้กับผู้เข้ารับการศึกษาอบรมหลักสูตรกํานัน ผู้ใหญ่บ้าน รุ่นที่ ๓๕/๒๕๖๒
นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายในหัวข้อวิชา “การอํานวยความยุติธรรมเพื่อลดความเหลื่อมล้ําในสังคม” ให้กับผู้เข้ารับการศึกษาอบรมหลักสูตรกํานัน ผู้ใหญ่บ้าน รุ่นที่ ๓๕ ประจําปีงบประมาณ พ.ศ.๒๕๖๒
เมื่อวันพฤหัสบดีที่ ๑๓ ธันวาคม ๒๕๖๑ เวลา ๑๖.๐๐ น. ณ โรงเรียนข้าราชการฝ่ายปกครอง วิทยาลัยการปกครอง นายธวัชชัย ไทยเขียว รองปลัดกระทรวงยุติธรรม เป็นวิทยากรบรรยายในหัวข้อวิชา “การอํานวยความยุติธรรมเพื่อลดความเหลื่อมล้ําในสังคม” ให้กับผู้เข้ารับการศึกษาอบรมหลักสูตรกํานัน ผู้ใหญ่บ้าน รุ่นที่ ๓๕ ประจําปีงบประมาณ พ.ศ.๒๕๖๒ เพื่อให้ผู้เข้ารับการอบรมมีความรู้ความเข้าใจเกี่ยวกับสิทธิพลเมืองด้านการอํานวยความยุติธรรม รวมทั้งบทบาทภารกิจของกํานัน ผู้ใหญ่บ้านตามอํานาจหน้าที่ในการดําเนินการเกี่ยวกับการบริการประชาชนในด้านการอํานวยความยุติธรรมเพื่อลดความเหลื่อมล้ําในสังคม